এখন রাষ্ট্রপতি আর প্রধানমন্ত্রীর ক্ষমতার ভারসাম্য তৈরির কথাবার্তা বলাবলি হচ্ছে। আওয়ামী লীগ কিন্তু শাহাবুদ্দিনকে রাষ্ট্রপতি করে একটি দৃষ্টান্ত তৈরি করেছিল এবং রাষ্ট্রপতি পদটির মর্যাদা বাড়িয়েছিল। আর শাহাবুদ্দিনও পর পর দু বার জননিরাপত্তা আইনের খসড়া ফেরত পাঠিয়ে রাষ্ট্রপতির গুরুত্ব বাড়িয়েছিলেন। ওই কারণে আওয়ামী লীগ জননিরাপত্তা আইন নিয়েও আর এগোয়নি। যতদূর জানি, তিনি তার নিজের ভাষণ নিজে চূড়ান্ত করতেন। কিন্তু রাষ্ট্রপতি হিসেব শেষ ভাষণটি তিনি ফেরত পাঠাননি, যা আসলে একটি দলীয় ভাষণের নামান্তর। তিনি বিশ্ববিদ্যালয় সংক্রান্ত একটি বিলও, যতদূর মনে পড়ছে, একবারও ফেরত পাঠাননি,- যে বিলটি নিয়ে শিক্ষাবিদদের আপত্তি ছিল। তাই ব্যক্তি শাহাবুদ্দিনের জীবনযাপন যত মুগ্ধকরই হোক, কেউ যদি আশাহত হন তা হলে তাকে নিয়ে আপনি কৌতুক বোধ করতেই পারেন… কিন্তু আশাবাদী হওয়ার কোনও জায়গা তৈরি হয় না আর যে আস্থা খেলা করে তা আসলে মরিচিকা ছাড়া কিছু নয়।